Torsdag formiddag gik en operation på en hest helt galt på Kasernens Hesteklinik i Næstved.

En 37-årig dyrlæge blev sparket i af en hest, som var bedøvet.

Kvinden blev med det samme fløjet til Rigshospitalet, hvor hun i flere timer lå på operationsbordet.

Koma og kritisk tilstand

Læs også Kvindelig dyrlæge kvæstet efter spark fra hest

Siden da har kvinden ligget i koma, og ifølge Sydsjællands og Lolland-Falsters Politi er den seneste melding, at kvindens tilstand stadig er kritisk.

Ifølge politiet har kvinden fået en alvorlig skade på hovedet. Hun har desuden brækket den ene arm.

Strakspåbud fra Arbejdstilsynet

Arbejdstilsynet har efter ulykken været på Kasernens Hesteklinik, hvor kvinden arbejder. Her har de givet et strakspåbud om at sikre, at arbejdet kan udføres forsvarligt, før det genoptages.

Det oplyser Arbejdstilsynet til TV ØST.